**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „JAUNIMO UŽIMTUMAS VASARĄ IR INTEGRACIJA Į DARBO RINKĄ“ IR JO DALINIO FINANSAVIMO**

2021 m. gegužės 20 d. Nr. 34-791

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 7 straipsnio 22 punktu, 16 straipsnio 4 dalimi, 50 straipsnio 3 dalimi, Lietuvos Respublikos jaunimo politikos pagrindų įstatymo 3 straipsnio 3 dalies 3 punktu, Lazdijų rajono savivaldybės švietimo ir sporto plėtojimo programos 2 tikslo „Sudaryti ir gerinti sąlygas vaikų ir jaunimo bei suaugusiųjų saviraiškai, užimtumui, socializacijai ir gebėjimų plėtotei“ 2.1.7 priemone „Jaunimo politikos įgyvendinimas“, patvirtinta Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, Jaunimo užimtumo vasarą ir integracijos į darbo rinką projektų finansavimo 2021 metais konkurso nuostatais, patvirtintais Jaunimo reikalų departamento prie Socialinės apsaugos ir darbo ministerijos 2021 m. kovo 18 d. įsakymu Nr. 2V- 48 (1.4) „Dėl jaunimo užimtumo vasarą ir integracijos į darbo rinką projektų finansavimo 2021 metais konkurso nuostatų ir šio konkurso komisijos sudėties patvirtinimo“, Lazdijų rajono savivaldybės taryba n u s p r e n d ž i a :

1. Pritarti Lazdijų rajono savivaldybės administracijos projektui „Jaunimo užimtumas vasarą ir integracija į darbo rinką“. Preliminari projekto vertė – 10 000,00 Eur.

2. Numatyti iš Lazdijų rajono savivaldybės biudžeto lėšų projekto daliniam finansavimui 40 proc. visų tinkamų finansuoti išlaidų, t. y. 4 000,08 Eur.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Asta Grėbliūnienė, mob. 8 619 69 46

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTUI „JAUNIMO UŽIMTUMAS VASARĄ IR INTEGRACIJA Į DARBO RINKĄ“ IR JO DALINIO FINANSAVIMO**

**AIŠKINAMASIS RAŠTAS**

2021-05-10

Lazdijų rajono savivaldybės tarybos sprendimo projektas „Dėl pritarimo projektui „Jaunimo užimtumas vasarą ir integracija į darbo rinką“ ir jo dalinio finansavimo“ parengtas vadovaujantis Lietuvos Respublikos vietos savivaldos įstatymo 6 straipsnio 8 punktu, 7 straipsnio 22 punktu, 16 straipsnio 4 dalimi, 50 straipsnio 3 dalimi, Lietuvos Respublikos jaunimo politikos pagrindų įstatymo 3 straipsnio 3 dalies 3 punktu, Lazdijų rajono savivaldybės švietimo ir sporto plėtojimo programos 2 tikslo „Sudaryti ir gerinti sąlygas vaikų ir jaunimo bei suaugusiųjų saviraiškai, užimtumui, socializacijai ir gebėjimų plėtotei“ 2.1.7 priemone „Jaunimo politikos įgyvendinimas“, patvirtinta Lazdijų rajono savivaldybės tarybos 2021 m. vasario 12 d. sprendimu Nr. 5TS-638 „Dėl Lazdijų rajono savivaldybės 2021–2023 metų strateginio veiklos plano patvirtinimo“, Jaunimo užimtumo vasarą ir integracijos į darbo rinką projektų finansavimo 2021 metais konkurso nuostatais, patvirtintais Jaunimo reikalų departamento prie Socialinės apsaugos ir darbo ministerijos 2021 m. kovo 18 d. įsakymu Nr. 2V- 48 (1.4) „Dėl jaunimo užimtumo vasarą ir integracijos į darbo rinką projektų finansavimo 2021 metais konkurso nuostatų ir šio konkurso komisijos sudėties patvirtinimo“.

Sprendimo projekto tikslas – pritarti Lazdijų rajono savivaldybės administracijos projektui „Jaunimo užimtumas vasarą ir integracija į darbo rinką“ ir numatyti iš Lazdijų rajono savivaldybės biudžeto lėšų projekto daliniam finansavimui 40 proc. visų tinkamų finansuoti išlaidų, t. y. 4 000,08 Eur.

Projektas teikiamas pagal Jaunimo reikalų departamento prie Socialinės apsaugos ir darbo ministerijos 2021 m. kovo 26 d. paskelbtą 2021 m. kvietimą teikti paraiškas Jaunimo užimtumo vasarą ir integracijos į darbo rinką projektų finansavimo 2021 metais konkursui. Preliminari projekto vertė – 10 000,00 Eur.

Projekto „Jaunimo užimtumas vasarą ir integracija į darbo rinką“ tikslas – sudaryti palankias sąlygas jaunimo užimtumui didinti vasaros metu.

Šiuo projektu siekiama didinti jaunimo užimtumą vasaros metu, ne ugdymo proceso metu, skatinti ir didinti pagalbą įsidarbinti jauniems žmonėms, lavinti jauno žmogaus profesines ir socialines kompetencijas, suteikiant žinių ir gebėjimų, padedančių įsitraukti į darbo rinką.

Vykdant projekto veiklas, planuojama įgyvendinti šiuos uždavinius:

1) didinti jaunimo motyvaciją vasaros atostogų metu, pasirinkti sezoninį darbą kaip vieną iš aktyvių užimtumo priemonių;

2) suteikti pagalbą jaunuoliams jų darbo vietoje, siekiant įgyti reikalingus gebėjimus, ugdyti jų įgūdžius;

3) užtikrinti mentorystę projekto metu, siekiant palaikyti (palydėti) jaunus žmones ir padėti ugdyti ir įsivertinti įgytas bendrąsias ir dalykines kompetencijas.

Projekto lėšos bus panaudotos projekto administravimo ir įgyvendinimo išlaidoms kompensuoti: asmens, vykdančio buhalterinę apskaitą, ir vykdytojo (mentoriaus) darbo užmokesčiui, įskaitant valstybinio socialinio draudimo įmokas bei lėšos, pervedamos darbdaviui (-iams), dalyvaujančiam (-iems) projekte kompensuoti įdarbinto projekto dalyvio darbo užmokestį, įskaitant socialinio draudimo įmokas. Iš savivaldybės skirtų lėšų bus papildomai kompensuojamos darbdaviams patirtos su darbo užmokesčiu susijusios išlaidos.

Planuojama, kad įgyvendinant projektą įsidarbins dvylika moksleivių.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos savivaldybės jaunimo reikalų koordinatorė Asta Grėbliūnienė.

Savivaldybės jaunimo reikalų koordinatorė Asta Grėbliūnienė